#

#

#

#

# Cronologia en relació al Conseller Francesc Bosch Morata (1902-1952)

BOSCH MORATA, UN CONSELLER DE CULTURA

DEL PAÍS VALENCIÀ

Data | Esdeveniment | Dades importants | Observacions

19 de novembre de 1932 | Francesc Bosch Morata publica en el setmanari El Camí l’article “L’ensenyança en la llengua materna” | Descriu la trista situació del valencià en les escoles valencianes, les quals priven els xiquets i xiquetes del seu aprenentatge. | -Arreplega les conclusions de la Conferència Internacional sobre el Bilingüisme, reunida a Luxemburg en abril de 1928. En destaca els beneficis del bilingüisme i fins i tot el multilingüisme.
21 de desembre de 1932 | Les Normes de Castelló són aprovades | Acord de bases ortogràfiques que segueixen la normativa fabriana, adaptada al valencià | -Foren signades pels principals escriptors, entitats culturals i fins i tot polítics valencianistes de l’època, com era el cas de F. Bosch Morata (Agrupació Valencianista Republicana)
3 de juny de 1933 | “La Geografia i la Història Valencianes a l’Escola” | Circular de la Comissió Gestora de l’Estatut Regional Valencià | El vila-realenc Carles Sarthou és recomanat per a realitzar les conferències als mestres d’escola a tal fi.
8 de desembre de 1935 | Es constitueix el Partit Valencianista d’Esquerra | Progressista i valencianista, aplegava persones compromeses amb la cultura, la llengua i l’autonomia del País Valencià | F. Bosch Morata fou un dels membres fundadors. Obtingué 4 regidors a l’Ajuntament de València, entre els quals, Angelí Castanyer i Francesc Soto.
18 de juliol de 1936 | Sublevació Militar contra el govern de la República | S’inicia l’anomenada “Guerra Civil Espanyola” |

20 de juliol de 1936 | F. Bosch Morata crea el Comité Sanitari del Front Popular | S’avança a la pròpia constitució del Comité |
5 d’agost de 1936 | Francesc Bosch Morata és nomenat Delegat de Sanitat | Es constitueix el Comité Executiu Popular de València, el Partit Valencianista d’Esquerra, amb Bosch Morata, hi participa | L’obra més important de Bosch Morata, com a responsable de política sanitària, benèfica i social és l’atenció a refugiats (8000 xiquets). Demostrà una gran capacitat organitzativa
7 de gener 1937 | Francesc Bosch Morata és nomenat Conseller de Cultura del CPV | Es Constitueix el Consell Provincial Valencià; Bosch Morata, representant del PVE. | El Conseller Bosch Morata inicia la seua tasca més fructífera i estén la seua acció política al conjunt del País Valencià
12 de gener 1937 | Primers bombardeigs navals a la costa valenciana | Allò que s’ataca principalment són els dipòsits de combustible del port de València | L’inici de les accions bèl·liques contra les ciutats valencianes, dificultarà l’acció de la Conselleria

15 de gener 1937 | El valencià obté la categoria de llengua oficial, juntament amb el castellà | El Consell Provincial de València pren aquest acord a proposta del Conseller Bosch Morata | Aquesta proposta fou ratificada el 16 de juliol de 1937: “Disponer ... que todas las inscripciones se redacten en los idiomas oficiales, o en valenciano”
15 de gener 1937 | S’inicien els tràmits per al primer “Curset de Llengua” de la Conselleria | L’anunci públic diu que està obert a mestres, empleats de l’Estat..., i que començarà l’1 de febrer | Al mateix temps la Conselleria sol·licita els “contes per a infants” a Serafí Salort de Borriana i Enric Soler i Godes de Sant Joan de Moró. S’organitza un Curset d’Ensenyament per a Sordmuds
9 de febrer 1937 | Decret de creació de l’INSTITUT D’ESTUDIS VALENCIANS | Adscrit a la Conselleria de Cultura, F. Bosch Morata n’és el president i el seu camp d’acció abasta els Consells Provincials de Castelló i Alacant | El secretari és el lingüista Carles Salvador. S’organitza en quatre seccions: Històric-Arqueològica / Filològica / Ciències / Estudis Econòmics.
9 de febrer 1937 | Creació de la BIBLIOTECA DEL PAÍS VALENCIÀ | Adscrita a la secció Filològica de l’IEV, d’acord amb la memòria de la Conselleria, és la Biblioteca Nacional Valenciana | El seu fons fundacional és la Col·lecció Cervantina de l’alacantí Francesc Martínez i Martínez. És considerada la primera biblioteca nacional valenciana (Romà Seguí – Biblioteca Valenciana)
16 d’abril de 1937 | L’IEV acorda redactar el “Vocabulari Castellà – Valencià” i el “Butlletí de Dialectologia Valenciana” | Carles Salvador és l’impulsor d’una iniciativa que abasta el conjunt del territori valencià i no només la “província” de València | Carles Salvador va presentar també el 30 de juny l’original de l’obra “Sintaxi Valenciana amb exercicis pràctics” per tal de poder-la publicar
4 de juny de 1937 | El Conseller Bosch Morata, membre de la Comissió que s’entrevistarà amb el Ministre d’Instrucció Pública | Bosch Morata va presentar una petició al Ministeri per tal d’aprofitar els fons bibliogràfics del Col·legi del Patriarca per a la Biblioteca del País Valencià | Es designen, a part de Bosch Morata, els Consellers Murria (UGT) i Gómez (CNT) per tal d’obtindre el que Bosch Morata creu que és dels valencians
8 de juliol de 1937 | Comença el segon curset d’idioma valencià per correspondència de la Conselleria | Vicent Serrano de Vinaròs, Conrad Miquel, de La Mata o Joan Bte Teixidó, de Borriana se’n beneficiaren | L’1 de maig eixiren els certificats de la Conselleria que acreditaven els coneixements als participants al curs anterior
25 d’octubre de 1937 | La lletra “A” del Vocabulari és enllestida | L’IEV vol oferir eines de llengua quant abans | Es proposa que per a guanyar temps es publique en fascicles

Cal assenyalar la col·laboració que prestaren els Consells Provincials de Castelló i Alacant per tal que els projectes del Conseller Bosch i Morata reeixiren. Fou l’esperit d’unió i no el de divisió el que feu que Gaetà Huguet des del Consell de Castelló i Santiago Martí des del d’Alacant, compartiren un mateix projecte polític i institucional

Fonts: Albert Girona i Albuixech, Guerra i Revolució al País Valencià (1936-1939) Edita Tres i Quatre, València, 1986 / Joan Enric Pellicer i Borràs, Tesi Doctoral L’Ensenyament del Valencià 1238 –1939 / Romà Seguí i Francés (Biblioteca Valenciana), Ponència “La Biblioteca Valenciana: Un Breu Balanç”; Jornades sobre Biblioteques Nacionals, B.V. 18, 19, 20 i 21 de maig, 2005.