Comissió organitzadora 1a Convenció per la República al País Valencià coordinapvrepublica@gmail.com TEL: 661 105 056 a partat de correus 12096 València 46020 NOTA DE PREMSA Nº 2 Ciutat de València, 11 febrer 2007 L’AVANÇ publicarà les ponències i esmenes de la 1ª Convenció per la República al País Valencià La comissió organitzadora de la 1a Convenció per la República al País Valencià, ha arribat a un acord amb el periòdic L’AVANÇ mitjançant el qual aquest informatiu quinzenal publicarà en el seu proper número ― el divendres dia 23 ja estarà en els quioscs― tota la documentació referent a la Convenció que es celebrarà el diumenge dia 4 de març al saló d’actes del Complex Esportiu-Cultural Petxina que la Fundació Esportiva Municipal de València té al Passeig de la Petxina 42. Aquesta documentació constarà d’una ponència de caràcter polític, amb una declaració i un manifest, i d’una segona ponència organitzativa; també de les esmenes que no s’hagen acceptat i que passaran a ser votades; així com del reglament i de l’ordre del dia de la pròpia Convenció. Posteriorment a la Convenció del dia 4 de març, el periòdic L’AVANÇ publicarà un quadern en el número següent amb els documents aprovats i amb les aportacions ―fora de debat i votació― demanades als distints partits i organitzacions que es manifesten republicans sobre el caràcter de la república que propugnen, incloent el subjecte de sobirania que es contempla i el Full de Ruta per assolir-la. Entre aquestes organitzacions se’ls ha demanat aquesta informació i participació a: PSOE, EUPV, BLOC, Els Verds del PV, Els Verds Esquerra-Ecologista, Izquierda Republicana del PV, Revolta, Esquerra Valenciana, Estat Valencià, Esquerra Nacionalista Valenciana, PCPV, PCPE, PCEml, Opció Nacionalista Valenciana, Unió Valenciana, ERPV, MDT, Endavant, a les corrents d’EU: Esquerra i País, Espai Alternatiu i a les corrents del BLOC: Bloc d’Esquerres i Sobiranista i Bloc de Convergència Valencianista. També a distints sindicats de tradició republicana com CCOO, UGT, CGT i Intersindical Valenciana, i també a altres entitats republicanes culturals i de defensa del territori. Tota organització o col·lectiu inscrit podrà dur fins un màxim de cinc delegats amb dret a vot a la Convenció. La inscripció per organització és de 20 euros, l’ingrés cal efectuar-lo al compte corrent de la Coordinadora del País Valencià per la república que té a la CAM 2090-2841-99-0040137385. La comissió organitzadora ha contractat una sala en el mateix complex de la petxina on es celebra la Convenció per poder dinar cent comensals amb un bufet-libre al preu de 15 euros. Per inscripcions i informació, la comissió organitzadora de la 1a Convenció per la República al País Valencià ha convocat una reunió informativa sobre la Convenció el proper dijous dia 15 a les 19:30 a la Societat Coral El Micalet. Els cartells de la convenció estan disponibles en Ca Revolta, carrer Santa Teresa 10. La documentació (reglament, ponències, esmenes, cartell, horaris, notes de premsa, etc) es pot llegir a: http://www.constantillombart.org/Convencio/Convencio.htm Gabinet de premsa de la comissió organitzadora de la 1a Convenció per la República al País Valencià