CONSTANTÍ LLOMBART associació cultural i republicana Apartat de Correus 12096 46080 VALÈNCIA tel 650 537 213 correu electrònic: cllombart@xarxaneta.org NOTA DE PREMSA València, 16 novembre 2006 Demanen a l’Entesa el compliment del programa autonòmic ENV, Estat Valencià i l’ACR Constantí Llombart s’han dirigit a Glòria Marcos i a Joan Ribó recordant-los els compromisos de la coalició Josep Velasco en nom d’Esquerra Nacionalista Valenciana, Joan Sorribes en nom d’Estat Valencià i Josep Algarra en nom de l’ACR Constantí Llombart, han remés una carta a Glòria Marcos, coordinadora d’EUPV i a Joan Ribó, com a portaveu de la coalició EU+Els Verds/Los Verdes+Esquerra Valenciana: ENTESA, amb sis diputats en el parlament valencià, perquè abans que acabe la legislatura porten a terme el compromís que van adquirir amb l’electorat valencià quan en el seu programa en el 2003 van dir: C. Per un País valencià més lliure, amb més democràcia i més autogovern. 37. Perquè volem ser un país lliure i sobirà no renunciem a la lliure autodeterminació del País Valencià. A tal efecte promourem una declaració solemne en aquest sentit a les Corts valencianes. Les tres formacions que reclamen a l’ENTESA el compliment del programa autonòmic del 2003: ENV, Estat Valencià i ACR Constantí Llombart, formen part de la plataforma republicana ‘SOBIRANIA VALENCIANA’ que va fer la seua primera aparició en la Marxa al Puig del ‘darrer diumenge d’octubre’ amb la distribució de senyeres republicanes valencianes ─la històrica d’Esquerra Valenciana─ amb franja blava i un estel roig. Aquesta plataforma, valencianista i republicana, forma part de la Coordinadora del País Valencià per la República que està organitzant autobusos des de les comarques valencianes per participar en la manifestació republicana convocada en Madrid el dimecres dia 6 de desembre. ‘SOBIRANIA VALENCIANA’ ha anunciat que en aquesta manifestació formaran un bloc valencià amb una pancarta amb el lema: PAÍS VALENCIÀ: LLIURE I SOBIRÀ i la distribució de senyeres valencianes republicanes. Aquesta plataforma ‘SOBIRANIA VALENCIANA, valencianista i republicana, reclama l’assoliment de la sobirania del poble valencià mitjançant un procés constituent propi que porte la República valenciana dins d’una Europa social i dels pobles. Miquel Villamon, Gabinet de premsa de l’ACR Constantí Llombart SOBIRANIA VALENCIANA a. de c. 12096 - 46020 València republica@sobiraniavalenciana.org www.sobiraniavalenciana.org DE: Josep Velasco i Santamaria, en nom d’Esquerra Nacionalista Valenciana; Joan Sorribes i Hervàs, en nom d’Estat Valencià Josep Algarra i Donet, en nom de l’ACR Constantí Llombart A: Glòria Marcos coordinadora d’Esquerra Unida del País Valencià; Joan Ribó Canut portaveu de la coalició EU+Els Verds/Los Verdes+Esquerra Valenciana:ENTESA Arribant a la fi el període legislatiu encetat el 2003 pel qual la coalició formada per Esquerra Unida+ Els Verds/Los Verdes+ Esquerra Valenciana: ENTESA, va accedir al parlament valencià, volem recordar-los el compromís que van adquirir amb els seus votants i amb el conjunt del poble valencià quan en la presentació del seu programa van deixar escrit en l’apartat 37 del Capítol C del programa amb que van demanar el vot als valencians: C. Per un País valencià més lliure, amb més democràcia i més autogovern. 37. Perquè volem ser un país lliure i sobirà no renunciem a la lliure autodeterminació del País Valencià. A tal efecte promourem una declaració solemne en aquest sentit a les Corts valencianes. És per la qual cosa que els demanem públicament el compliment d’este compromís adquirit abans que no acabe la present legislatura, un fet que comptarà amb tot el nostre suport ja que el compartim absolutament. País Valencià, 15 novembre de 2006 Signat: Josep Velasco i Santamaria d’ Esquerra Nacionalista Valenciana Joan Sorribes i Hervàs d’Estat Valencià Josep Algarra i Donet de l’ACR Constantí Llombart SOBIRANIA VALENCIANA a. de c. 12096 - 46020 València republica@sobiraniavalenciana.org www.sobiraniavalenciana.org |