Acta-resum de la reunió de la Coordinadora del País Valencià per la República, celebrada el dissabte 11 de novembre, a la seu de la Societat Coral El Micalet de València, a partir de les 10 hores del matí... A la reunió assitiren els col·lectius següents: "Plataforma Castellonenca 14 d'Abril per la III República"; "Plataforma 14 d'Abril per la III República de València"; "Associació Cultural i Republicana Constantí Llombart"; "PCPE"; "Plataforma Republicana Sobirania Valenciana"; "Esquerra Nacionalista Valenciana"; "Fòrum per la III República d'Alacant"; "Iniciativa d'Esquerres d'alginet"; "Movimiento Ciudadano III República Miguel Hernandez de Orihuela"; ""Ciutadans per la República-País Valencià"; "PCE(m-l)"; "Revolució"; "Plataforma per la Memòria de Rocafort"; "Estat Valencià"; "Fòrum per la Memòria del País Valencià"; "Ciutadans per la República-Alacant"; Excusaren l'assistència: "PCPV"; "Ateneu Republicà d'aldaia"; "Plataforma 14 d'Abril per la III República de Burjassot"; "Plataforma 14 d'Abril per la III República de Torrent"; "Asociación por la recuperación de la Memoria Histórica del Alto Palancia";. 1.- VALORACIÓ D'ACTIVITATS.- ... ACR Constantí Llombart informa de la seua participació en la Marxa al Puig del darrere diumenge d'octubre; de l'edició de 2000 senyeres republicanes valencianes de pàstic; de la campanya per demanar al quiosc "El Mercantil Valenciano" i no pas la capçalera despersonalitzadora i franquista de "Levante". 2.- CONFERÈNCIA POLÍTICA.- S'acorda celebrar una "Conferència Política" d'organitzacions republicanes del País Valencià, cap al mes de Febrer si fa no fa i a la ciutat de València. Una "Comissió d'Organització" de la Coordinadora, treballarà la convocatòria de la Conferència. Els objectius de la Conferència Política, són debatre i aprovar una proposta política de mínims que arreplegue les reivindicacions que els republicans tenen al País Valencià. Un altre objectiu de la Conferència és aprovar unes normes organitzatives per a la Coordinadora, així com integrar noves organitzacions. El documents s'enviaran amb temps als participants per a poder ser esmenats. Les esmenes no acceptades, seran comunicades i es votaran en la Conferència. A més del document polític i d'organització, les forces participants poden presentar documents d'anàlisi entorn a qüestions que relacionen el moviment republicà amb diferents assumptes. Aquests documents es presentaran -però no es debatran, ni es votaran- a la Conferència, seran afegits com a anexes als documents abans mencionats. Seran convidats a participar amb ple dret a la Conferència, a més de totes les Organitzacions de la Coordinadora, totes les Organitzacions polítiques, sindicals i socials que es reclamen republicanes. La Comissió d'Organització es reunirà el 25 de novembre, a les 11 hores a la Societat Coral El Micalet de València. Tots els integrants de la Coordinadora poden participar. El dissabte 16 de desembre, al mateix lloc i hora, es reunirà la Coordinadora per a, entre altres coses, refrenar el treball fet per la Comissió d'Organització. 3.- COORDINADORA ESTATAL REPUBLICANA.- A banda d'altres acords, l'Associació Cultural Republicana Constantí Llombart ha proposat formar un "bloc valencià", en la manifestació "per la República i contra la Constitució monàrquica" del dia 6 de desembre a Madrid. A tal efecte, cal ordenar la contractació d'autobusos, la distribució de la senyera republicana valenciana i la difusió de la manifestació, mitjançant la "web-site", els correu-e i els sms, allò més aviat possible. Cal arreplegar tot el "valencianisme" a Madrid, sota una mateixa pancarta unitària i sobiranista: "País Valencià: lliure i sobirà". ...més informació en: http://annanoticies.com/2006/11/12/acta-de-la-reunio-de-la-coordinadora-del-pais-valencia-per-la-republica-es-convoca-una-conferencia-politica-per-a-febrer-i-lacr-constanti-llombart-de-la-plataforma-republicana-sobirania-valenciana-pro/