21 de juliol de 2005 “No, senyor Ferrando” per Víctor Baeta i Subias El dia 15 de juliol a la secció de CARTAS AL DIRECTOR del Levante-EMV es públicava una carta amb el títol ¿República valenciana? signada per Frederic Ferrando i Bosch i que a ANNA notícies ja va publicar en el seu moment i que podeu tornar a llegir si punxeu en el seu títol. Avui el Levante- EMV publica aquesta contestació per part de Víctor Baeta que a continuació reproduim: No, senyor Ferrando Vostè no es pot arrogar la defensa de l’antic Regne de València._La seua lleialtat, que no amaga, és amb aquells que van fer desaparèixer del mapa polític d’Europa en el 1707, precisament, al Regne de València. Vostè és lleial al Regne de Castella, ara rebatejat com a Regne d’Espanya. Vostè és lleial als nostres botxins._Els valencians, des del decret de “Nueva Planta”, ens vam quedar sense Regne, sense Corts sobiranes, sense Furs i sense rei que vingués a jurar-los. Des de llavors, els que continuem sent lleials a València (d’Oriola a Vinaròs) i només que a València, els que portem en el cor l’antic Regne de València, no tenim cap rei: som republicans._Ara en el 2005, els valencians que no tenim altra lleialtat que la valenciana, els hereus de l’històric Regne de València, actual País Valencià, continuem lluitant per recuperar la sobirania i no renunciem assolir, en aquest segle XXI, la República valenciana, lliure i sobirana._A un costat, senyor Ferrando, via lliure a l’esperança, pas a la llibertat! Víctor Baeta i Subias_Benimaclet-València