| COMUNICAT de l'ACR Constantí Llombart 22-05-2007 ELECCIONS AUTONÒMIQUES - 2007 El proper diumenge 27 de maig del 2007, el poble valencià ha d'acudir a les urnes per triar l'opció política que governarà el País Valencià, durant els quatre anys a venir. El valencianisme en general i el republicanisme valencià en particular, tenim el deure d'aprofitar les nostres "oportunitats" per defensar les nostres opcions polítiques. No podem, no devem, quedar-nos absents, ni espolsar-nos les responsabilitats, com a ciutadans si més no, però com a valencians sobretot. L'Associació Cultural Republicana "Constantí Llombart", convida a tots els associats i simpatitzants del republicanisme sobiranista valencià i fins i tot, a tot el valencianisme nacionalista i progressista, a fer força per fer fora al Partit Popular de les nostres entitats públiques i polítiques, facilitant una opció política social i de progrés, de consens i de convivència . El teu vot compta, tu comptes!... ara més que mai. La contesa electoral és dura però decisiva, hi ha possibilitats i bones perspectives, però no podem quedar-nos a casa. A 300 anys de la desfeta d'Almansa, hem de recuperar la nostra dignitat, la nostra llibertat, la nostra sobirania i ho hem d'aconseguir tots plegats, encara que anem a pams. És l'hora de la participació, de la presència, de la lluita democràtica. VOTA!! |