15 d'abril 2007 - ALACANT

"PER LA REPÚBLICA"

Més de 5.000 persones es manifesten a Alacant per la República
El Tren Republicà que va eixir de Castelló per a reforçar la mobilització es va omplir per complet amb 800 manifestants La CPVR valora com un èxit la manifestació que s'ha desenvolupat en el dia de hui a Alacant. Milers de persones, més de 5.000, han participat en la manifestació. Aquesta ha realitzat parades per a recordar diferents moments en la història del republicanisme en la ciutat alacantina: Mercat Central on un bombardeig franquista va causar més de 200 morts, Cine Ideal que va servir de presó política en la dictadura, Plaça de l'Ajuntament on es va proclamar la República en 1931 i el Port d'Alacant, últim reducte republicà en la Guerra Civil. La manifestació convocada per la Coordinadora Republicana ha tingut un caràcter reivindicatiu i de futur. En el manifest final es va presentar la república com l'alternativa democràtica a la monarquia parlamentària hereva de la dictadura. La pancarta de capçalera –Per la República- era portada per representants de col·lectius republicans de diversos punts del País Valencià. Els blocs del Partit Comunista del País Valencià (PCPE) i del BLOC han sigut els més nodritsde la manifestació. Al final de la manifestació s'han fet diversos parlaments, entre ells la lectura d'un manifest reivindicatiu. Inexplicablement una grua de grans dimensions ha tallat el normal transcórrer de la marxa. En la Rambla d'Alacant, i sense previ avís per part de l'Ajuntament de Díaz Alperi, una grua a manera de barricada ha obligat a desviar sobre la marxael trajecte comunicat a subdelegació de Govern. L'actuació de l'Ajuntament d'Alacant s'ha produït sense cap explicació. El tren especial que la CPVR ha llogat per al dia de hui s'ha vist sobrepassat, en la parada de València –encara quedaven 10 parades més- els passatgers s'han hagut d'acomodar de peu per estar ocupats els 400 seients del comboi. Al final, la capacitat total del tren, 800 persones, ha sigut completada. Coordinadora del País Valencià per la República |

"REPÚBLICA VALENCIANA LLIURE I SOBIRANA"