| I CONVENCIÓ PER LA REPÚBLICA AL PAÍS VALENCIÀ Coordinadora del País Valencià per la República València, 4 de Març de 2007 Complexe esportiu La Petxina (Fundació Municipal Esportiva)
CALENDARI i HORARIS 1 6 de Desembre, dissabte. Reunió de la CPVR i aprovació del calendari, proposta de reglament i horari de la Convenció. Presentació dels documents polític i d'organització. Obertura del 1r període de recepció d'esmenes 19 de Gener, divendres. Últim dia de recepció de les esmenes als documents. 27 de Gener, dissabte. Reunió de la CPVR i acceptació de les esmenes que corresponguen. Els documents amb les modificacions corresponents es faran públics de manera immediata obrint-se el 2n període de recepció d'esmenes. 9 de Febrer, divendres. Últim dia de recepció de les esmenes als documents. 17 de Febrer, dissabte. Reunió de la CPVR i acceptació de les esmenes que corresponguen. Els documents amb les modificacions corresponents es faran públics de manera immediata obrint-se el 3r període de recepció d'esmenes. Les organitzacions hauran de confirmar la seua participació en la Convenció, el nombre de delegats/invitats i nom dels mateixos. Presentació i vist i plau dels documents annexos. 26 de Febrer, dilluns. Finalitza el termini de presentació d'esmenes. 4 de març, diumenge. I Convenció Política (Seu al Centre Esportiu La Petxina) HORARIS 10:00h. Començament de la Convenció Elecció de la Taula Votació del reglament i horari 10:30h. Presentació, debat i votació del document polític 12:00h. Intervencions dels invitats 12:30h. Presentació, debat i votació del document d'organització 14:00h. Menjar 16:00h. Presentació dels documents annexos 19:00h. Clausura. La taula de credencials quedarà constituïda a les 9:00h. Fins a les 11:00h. es podran acreditar els delegats de les organitzacions participants, sent les 12:00h l'hora límit perquè els invitats s'acrediten. |  | REGLAMENT ACREDITACIONS - Participaran en la Convenció totes les persones que en la taula de credencials s'acrediten degudament, dins de l'horari indicat. - Podran acreditar-se com delegats un màxim de cinc persones per cada una de les organitzacions participants. - Les organitzacions participants, prèviament, han d'haver confirmat el nombre i nom dels seus delegats en la Convenció, així com haver efectuat l'ingrés de 20 € per Organització al compte: 2090-2841-99-0040137385 CAM. - Podran assistir com invitats totes aquelles persones que pertanguen a organitzacions participants en la Convenció i aquelles que hagen sigut invitades expressament per la Coordinadora. En tots els casos, les sol.licituds d'invitació han de realitzar-se amb anterioritat a la celebració de la Convenció. - La taula d'acreditacions estarà constituïda per les persones designades per la Coordinadora. TAULA DE LA CONFERÈNCIA - Partint d'una proposta inicial de Taula, que realitzarà la Coordinadora, els delegats de la Convenció debatran i aprovaran la composició definitiva d'aquesta. - Els membres de la Taula decidiran qui exerceix les distintes funcions: presidència, moderador, secretari d'actes... - La Taula de la Convenció haurà de regular els debats, administrar el temps, proposar les votacions, realitzar el recompte de vots i resoldre totes aquelles qüestions que sorgisquen en el desenvolupament de la Convenció. - En cas de no existir acord entre els integrants de la Taula sobre alguna qüestió es consultarà al plenari. INTERVENCIONS I VOTACIONS - En els debats de la Convenció podràn intervindre els delegats acreditats. - En el debat dels documents hi haurà una intervenció per a defendre l'esmena i una altra per a defendre el text, la Taula determinarà noves intervencions en funció del temps disponible. L'organització que presenta l'esmena determinarà el delegat que defén l’esmena, mentres que la comissió redactora del document determinarà qui defén el text. - Només podrà haver-hi una intervenció per organització sobre cadascuna de les qüestions a tractar. En una segona ronda d'intervencions totes les organitzacions podran repetir intervenció. - Els membres de la Taula podran intervindre, demanant la paraula i guardant el torn, en els diferents debats. - Podran votar tots els delegats acreditats. El vot s'efectuarà a mà alçada, per mitjà de les cartolines entregades per a tal fi. - Les votacions es resoldran per majoria simple. DOCUMENTS I ESMENES - Només passaran al debat les esmenes i propostes que s'hagen realitzat d'acord amb el calendari establit per a la Convenció. Les transaccionals que sorgisquen com a conseqüència dels debats seran l'excepció, devent-se en tots els casos passar a votació, igual que les propostes o esmenes inicials, sempre que almenys una organització les mantinga. - Els debats i posterior votació sobre els documents i esmenes es realitzaran després d'un torn d'intervencions. Puntualment la taula podrà establir més d'un torn d'intervencions. - El document polític i el d'organització seran sotmesos a una votació final per a la seua aprovació. - Els documents, que amb caràcter d'annexos, podran presentar qualsevol de les organitzacions participants en la Convenció no passaran al debat ni es sotmetran a votació. L'organització que presenta cadascú d'aquestos documents podrà explicar el seu contingut al plenari, dins del temps establit. Al final de la presentació del conjunt dels documents la Taula obrirà un torn de paraules. Aquestos documents només passaran a la Convenció una vegada obtingut el vistiplau, que no aprovació, de la Coordinadora. INVITATS - Les organitzacions invitades per la Coordinadora podran realitzar una intervenció davant del plenari dins de l'horari i la duració establits.
PONÈNCIES: Ponència de "ORGANITZACIÓ" Ponència Política: "DECLARACIÓ" i "MANIFEST" | DOCUMENTS APROVATS: ORGANITZACIÓ DECLARACIÓ MANIFEST
NOTES DE PREMSA Els republicans valencians organitzen la 1a Convenció per la República al País Valencià" El periòdic L'Avanç publicarà els documents escaients a la Convenció Roda de premsa a la Societat Coral El Micalet el 16 de febrer "Presentació..."

Per posar-se en contacte o enviar esmenes, fer servir les següents adreces:

Correu Postal | ACR Constantí Llombart (Convenció per la República) apartat de correus 12096 46020 València
Correu electrònic | coordinapvrepublica@gmail.com

FOTOS 16.12.06 a la seu de la Societat Coral El Micalet - València