| Hem d'estar... i estarem!. |
| El dissabte dia 5 de maig, al Cap i Casal, hi ha convocada per part d'Acció Cultural del País Valencià, una manifestació cívica que commemora els 300 anys de la desfeta d'Almansa, en la qual el poble valencià perdé la seua llibertat i identitat, derrotat per la dinastia absolutista del Rei Felip V el borbó. "Ja n'hi ha prou!" és el lema que encapçalarà la manifestació, a la que han promès la seua assistència moltes entitats i associacions cíviques, sindicals i polítiques, així com a muntó de gent que va per lliure, a donar suport a una lluita per la recuperació identitària i del País, en un context nacional valencià. L'Associació Cultural Republicana Constantí Llombart, adherit a la Plataforma "Sobirania Valenciana", acudirà a la Manifestació del 5 de maig, rere la pancarta i les senyeres republicanes que proclama el lema: "REPÚBLICA VALENCIANA LLIURE I SOBIRANA". Estem en lluita per conquerir el futur! REPORTATGE FOTOGRÀFIC DE LA MANIFESTACIÓ del 5 de Maig 2007 |